ट्वीट कर कहा- अपने बच्चे के बच्चे को गोद में लेना अद्भुत और सुखद पल
Bihar Deputy CM Tejashwi Yadav Daughter News;  बिहार के डिप्टी सीएम तेजस्वी यादव पिता बन गए हैं। तेजस्वी यादव ने सुबह 9 बजकर 53 मिनट पर बच्चे की फोटो के साथ ट्वीट करते हुए लिखा ईश्वर ने आनंदित होकर पुत्री रत्न के रूप में उपहार भेजा
बिहार के पूर्व सीएम लालू यादव दादा बन गए हैं। अपनी पोती को गोद में लिए उनकी तस्वीर सामने आई है। साथ में दादी राबड़ी देवी भी हैं। लालू यादव और राबड़ी देवी हॉस्पिटल में बेटे तेजस्वी और बहू राजश्री के संग दिखे। पोती को गोद में लेने की तस्वीरें लालू ने अपने ट्विटर पर शेयर की हैं।
लालू प्रसाद ने लिखा- अपने बच्चे के बच्चे को प्रथम बार गोद में लेना अद्भुत, रोमांचक, सुखद और मंत्रमुग्ध करने वाला पल होता है। उन्होंने इससे पहले एक और ट्वीट किया। जिसमें लिखा- कभी-कभार अनुभूति होती है कि नाती-पोती आपकी आत्मा का भी थोड़ा सा हिस्सा आपसे ले लेते हैं।
डिप्टी सीएम तेजस्वी यादव पिता बन गए हैं। तेजस्वी ने अपनी बेटी की पहली तस्वीर सोशल मीडिया पर शेयर की।जिसमें उसका चेहरा दिख रहा है। हॉस्पिटल में बेड पर पत्नी राजश्री के बगल में उनकी बेटी है। वहीं पास ही डिप्टी सीएम बैठे हैं, जो अपनी बेटी को लाड करते दिख रहे हैं। उसका चेहरा अपने पापा से मिलता है।
तेजस्वी ने ये तस्वीर खुद ट्वीट की है। उन्होंने अपनी पत्नी-बेटी की 4 तस्वीरें साझा कर लिखा- खूबसूरत अवर्णनीय अहसास।
इससे पहले तेजस्वी यादव ने सुबह 9 बजकर 53 मिनट पर बच्चे की फोटो के साथ ट्वीट करते हुए लिखा ईश्वर ने आनंदित होकर पुत्री रत्न के रूप में उपहार भेजा है।
तेजप्रताप यादव ने इस खुशी में विधानसभा में लड्‌डू बांटे। इससे पहले उन्होंने ट्विटर पर लिखा कि नवरात्र के इस पावन अवसर पर हमारे परिवार में नए सदस्य का आना इस बात का शुभ संकेत है कि शक्ति स्वरूपा मां दुर्गा ने अपना आशीर्वाद दिया है....अब सारी परेशानियां जल्द दूर होंगी...मेरे अर्जुन को पुत्री धन प्राप्ति पर ढेरों बधाई..
इसके साथ ही छोटी बुआ रोहिणी ने भी तेजस्वी और बच्ची की फोटो के साथ एक के बाद एक 2 ट्वीट किए हैं। उन्होंने ट्वीट करते हुए लिखा भाई-भाभी के चेहरे पर खिली मुस्कान रहे, मेरे घर में खुशियों का सदा यूं ही वास रहे।
दूसरे ट्वीट में लिखा कि मन सुख के सागर में गोते भरे, पापा बनने की खुशी में भाई तेजस्वी के चेहरे पे ऐसी खुशियां झलके..आज किलकारी गूंजी है मेरे घर-आंगन में, खुशियों का ऐसा तोहफा दिया है ईश्वर ने।
बड़ी बुआ ने मीसा भारती ने भी बच्ची की फोटो ट्वीट कर लिखा- घर में हमारे प्यारी बेटी आई है!
अपनी बेटी के साथ तेजस्वी यादव की तस्वीरें देखिए...
बिहार बीजेपी के प्रदेश अध्यक्ष सम्राट चौधरी ने भी ट्वीट कर तेजस्वी यादव को बधाई दी है। उन्होंने लिखा है कि बिहार सरकार के उप-मुख्यमंत्री श्री तेजस्वी जी को पुत्री रत्न प्राप्ति पर हार्दिक बधाई एवं शुभकामनाएं।
बता दें कि दिसंबर 2021 में तेजस्वी और राजश्री की शादी हुई थी। यह शादी दिल्ली में अचानक की गई थी। दोनों एक-दूसरे को पहले से अच्छी तरह जानते थे।
CBI-ED संकट के बीच आई खुशी
लैंड फॉर जॉब्स केस में पिछले 1 महीने से लालू परिवार संकट में है। पहले मामले को लेकर ED के दिल्ली से लेकर पटना तक छापे। फिर लालू, राबड़ी और मीसा से पूछताछ। हालांकि लालू, राबड़ी को इस केस में जमानत मिल गई है, लेकिन ये फौरी राहत ही है। इसके बाद तेजस्वी को भी CBI ने समन भेजा। CBI के समन के खिलाफ कोर्ट भी गए थे, ताकि CBI पूछताछ ना करे।
हालांकि, तेजस्वी को राहत नहीं मिली थी। इसके बाद शनिवार को लैंड फॉर जॉब्स केस में तेजस्वी यादव से 8 घंटे पूछताछ की। वहीं ED ने मीसा भारती से 7 घंटे पूछताछ की। सोमवार को बेटी के जन्म से लालू परिवार में खुशी का माहौल है।
लालू परिवार पर ED और CBI के शिकंजे की ये खबरें भी पढ़िए...
1-CBI की 8 घंटे की पूछताछ..मुस्कुराते हुए निकले तेजस्वी:लालू यादव से मिलने गए; लैंड फॉर जॉब्स केस में मीसा से 7 घंटे ED की पूछताछ
लैंड फॉर जॉब्स स्कैम मामले में बिहार के डिप्टी CM तेजस्वी यादव से CBI ऑफिस में करीब 8 घंटे पूछताछ चली। पूछताछ के बाद तेजस्वी यादव मुस्कुराते हुए निकले और लालू यादव से मिलने गए। डिप्टी CM से दो राउंड में सवाल-जवाब हुए। पहले राउंड में तीन घंटे तक पूछताछ हुई थी।
इधर, लालू की बेटी मीसा भारती से ED ने पूछताछ की है। मीसा से ED की पूछताछ भी खत्म हो गई है। दो शिफ्टों में सात घंटे पूछताछ की है।
पूर्व मुख्यमंत्री राबड़ी देवी भी दिल्ली पहुंच गई है। दिल्ली पहुंचकर उन्होंने कहा कि हम लोगों को न्यायालय पर भरोसा है। पूछताछ में पूरा सहयोग कर रहे हैं। मुझे न्याय मिलने का पूरा भरोसा है।
तेजस्वी सुबह साढ़े 11 बजे सीबीआई दफ्तर पहुंचे थे। उसने ढाई बजे तक अफसरों ने पूछताछ की। फिर लंच के लिए घर जाने दिया। लंच के बाद वे साढ़े तीन बजे फिर दफ्तर पहुंचे और पूछताछ शुरू हुई। पूरी रिपोर्ट पढ़ने के लिए यहां क्लिक करिए
2- लैंड फॉर जॉब्स स्कैम में लालू-राबड़ी और बेटी को जमानत:लालू व्हीलचेयर पर कोर्ट पहुंचे थे; CBI ने बेल का विरोध नहीं किया
रेलवे में लैंड फॉर जॉब्स यानी जमीन के बदले नौकरी देने के कथित भ्रष्टाचार के केस में लालू परिवार को बड़ी राहत मिली है। RJD सुप्रीमो लालू प्रसाद यादव, पत्नी राबड़ी देवी और बेटी मीसा भारती को जमानत मिल गई है। दिल्ली की राउज एवेन्यू कोर्ट ने 50 हजार के निजी मुचलके पर तीनों को जमानत दी है। इस मामले में अब 29 मार्च को अगली सुनवाई होगी।
लालू को व्हीलचेयर पर लेकर पत्नी राबड़ी देवी और बेटी राज्यसभा सांसद मीसा भारती कोर्ट के अंदर पहुंचीं थीं। इस दौरान उन्होंने मीडिया से दूरी बनाए रखी। कोर्ट ने 27 फरवरी को लालू की पत्नी राबड़ी देवी, बेटी मीसा भारती समेत 14 अन्य आरोपियों को समन जारी किया था। पूरी रिपोर्ट पढ़ने के लिए यहां क्लिक करिए 
3-लालू परिवार 600 करोड़ के घोटाले में फंसा:लैंड फॉर जॉब्स केस में अब तेजस्वी को CBI का समन, ED को 1 करोड़ कैश मिले
नौकरी के बदले जमीन केस में प्रवर्तन निदेशालय (ED) ने कहा कि यह 600 करोड़ का घोटाला है। जांच में पता चला है कि 350 करोड़ रुपए के प्लॉट और 250 करोड़ रुपए लेनदेन हुए हैं। 24 जगह छापे मारे गए हैं। इनमें एक करोड़ कैश मिले हैं। रेलवे के विभिन्न जोन में ग्रुप डी की भर्ती में 50% कैंडिडेट्स की भर्ती लालू परिवार के चुनावी क्षेत्रों से हुई है।पूरी खबर पढ़ें...
4-तेजस्वी का ED के छापे पर तंज, बोले- म्याऊं, VIDEO:कहा- बहनों के ससुराल वालों के गहने उतरवा कर फोटो लिए, बताया छापे में मिले हैं
बिहार विधानसभा में सोमवार को कार्यवाही के दौरान ED और CBI पर जमकर हंगामा हुआ। इधर, उपमुख्यमंत्री तेजस्वी यादव ने सदन के बाहर ईडी और सीबीआई की रेड और उससे जुड़ी खबरों पर म्याऊं कहकर तंज कसा। उन्होंने कहा है कि महागठबंधन की सरकार बनी उस दिन भी छापे पड़े थे। क्रोनोलॉजी को समझिए। उस छापे का क्या हुआ। 8 हजार करोड़ का मामला उठाया गया है। उसका क्या हिसाब है। सभी उछल-उछल कर बोल रहे थे, जो भी डायरेक्टर है, स्क्रिप्ट राइटर है। उसे बदल देना चाहिए। कुछ नहीं मिला है।पूरी खबर पढ़ें...
5-राजद-जदयू समेत 14 दलों की सुप्रीम कोर्ट में गुहार:CBI-ED की गिरफ्तारी की गाइडलाइन तय करें, सीजेआई की पीठ ने कहा-5 अप्रैल को होगी सुनवाई
देश के 14 राजनीतिक दलों ने सुप्रीम कोर्ट में याचिका दायर कर केंद्र सरकार पर ईडी व सीबीआई के दुरुपयोग का आरोप लगाया है। इन दलों का कहना है कि केंद्रीय जांच एजेंसियों के जरिए विपक्षी नेताओं को निशाना बनाया जा रहा है। इसलिए इन एजेंसियों द्वारा गिरफ्तारी व जमानत के मामलों में कोर्ट गाइडलाइन तय करे। सुप्रीम कोर्ट के चीफ जस्टिस डीवाई चंद्रचूड़ की अध्यक्षता वाली पीठ ने कहा कि वह इस मुद्दे पर 5 अप्रैल को सुनवाई करेगी।
याचिका में कहा गया है कि इस समय विपक्षी दलों के 95 प्रतिशत नेताओं के खिलाफ ईडी, सीबीआई द्वारा जांच की जा रही है। सुप्रीम कोर्ट के समक्ष शुक्रवार को विपक्षी दलों की ओर से वरिष्ठ वकील अभिषेक मनु सिंघवी ने याचिका पर जल्द सुनवाई की मांग की। उन्होंने कहा कि याचिकाकर्ता राजनीतिक दल 2019 के लोकसभा चुनाव में डाले गए वोटों के 42.5 प्रतिशत का प्रतिनिधित्व करते हैं। पूरी रिपोर्ट पढ़ने के लिए यहां क्लिक करिए 